  Майя Бывальцева Удмуртиын куиньмосаз школаосын но нылпи садъёсын видеоэскерон сӧзнэтъёс пуктэмын. Улосвыл тӧро дорын ортчем аппарат кенешонын 15-тӥ гудырикошконэ со сярысь ивортӥз элькунысь кунпуш ужъёсъя министр Александр Первухин. «Дэри ёросын 65 ужъюртъёс пӧлысь видеоэскерон куатяз гинэ вань, Юкаменск ёросын — 10 пӧлысь одӥгаз», — вераз министр. Солэн кылъёсызъя, со школаосын но, кытын камераос вань, соосын шугъяськонъёс кылдыло. Со сяна, тросаз дышетон юртъёсын югдытон но кенеръёс ласянь юанъёс вань. Первухин муниципал кылдытэтъёсты та ужпумъёсты сэрттон-пертчон борды мыло-кыдогес кутскыны куриз. Тодэ вайытом, школаосы но нылпи садъёсы видеокамераос пуктыны Удмуртия 17 но ӝыны миллион манет висъяз. Программалэн нырысетӥ люкетаз видеокамераосты пырон азе пуктозы. Вуоно арысен ёросъёс асьсэос малпалозы, кӧня камераос кулэ. Элькунысь дышетонъя но тодосъя министерствоын пусйизы, виоеоэскеронэз пуктон понна анай-атайёслэсь коньдон уз куре. Тегъёс: Дышетон МВД АлександрПервухин школаос дӥськут  